
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 19 septembrie 2001
Nr.382/XVIII/9

RAPORT

asupra proiectului de Lege pentru aprobarea Ordonanţei de urgenţă a guvernului nr.58/2001 privind organizarea şi finanţarea rezidenţiatului, stagiaturii şi activităţii de cercetare medicală în sectorul sanitar

În urma examinării proiectului de Lege pentru aprobarea Ordonanţei de urgenţă a guvernului nr.58/2001 privind organizarea şi finanţarea rezidenţiatului, stagiaturii şi activităţii de cercetare medicală în sectorul sanitar, în şedinţa din 12 septembrie 2001, propunem ca acesta să fie supus spre dezbatere şi adoptare cu următoarele amendamente:

	Nr.

crt.
	Textul adoptat de Senat
	Text adoptat de comisie
	Motivare

	1. 
	Art.I. Se aprobă Ordonanţa de urgenţă a Guvernului nr.58 din 19 aprilie 2001 privind organizarea şi finanţarea rezidenţiatului, stagiaturii şi activităţii de cercetare medicală în sectorul sanitar, publicată în Monitorul Oficial al României, Partea I, nr.215 din 26 aprilie 2001, cu următoarele modificări şi completări:
	Text fără modificări.
	

	2.
	Art.1. (1) Rezidenţiatul, ca formă de pregătire postuniversitară a medicilor şi farmaciştilor, este organizat de Ministerul Sănătăţii şi Familiei sub forma rezidenţiatului pe locuri şi/sau a rezidenţiatului pe post.
(2) Rezidenţiatul se organizează anual în funcţie de numărul necesar de medici, estimat pe ţară de Ministerul Sănătăţii şi Familiei, în specialităţile prevăzute de Nomenclatorul specialităţilor medicale şi farmaceutice.
	Art.1 se modifică şi va avea următorul cuprins:
Art.1. (1) Rezidenţiatul, ca formă de pregătire postuniversitară a medicilor şi farmaciştilor, este organizat conform metodologiei stabilite prin ordin al Ministrului Sănătăţii şi Familiei. 

(2) Rezidenţiatul se organizează anual, sub forma rezidenţiatului pe locuri şi/sau a rezidenţiatului pe post, în funcţie de numărul necesar de medici, estimat pe ţară de Ministerul Sănătăţii şi Familiei, în specialităţile prevăzute de Nomenclatorul specialităţilor medicale şi farmaceutice.

(3) Alin.nou. Metodologia prevăzută la alin.(1) va preciza modul de confirmare în rezidenţiat a preparatorilor universitari.
	Metodologia - act  normativ necesar pentru detalierea modului de organizare şi finalizare a rezidenţiatului.



	3.
	Art.2. (1) Rezidenţiatul pe locuri se organizează în sesiune unică şi ofertează un număr de locuri pentru toate specialităţile, număr ce asigură necesarul de specialişti şi atingerea standardelor de referinţă din ţările Uniunii Europene.

(2) Medicii şi farmaciştii rezidenţi care au obţinut, ca urmare a concursului pe locuri, confirmarea în rezidenţiat încheie contract individual de muncă pe perioada rezidenţiatului cu unitatea sanitară la care au fost repartizate locurile pentru rezidenţiat.
	Alin.(1) din Art.2 se modifică şi va avea următorul cuprins:

Art.2 (1) Rezidenţiatul pe locuri se organizează pe sesiune unică şi ofertează un număr de locuri pentru toate specialităţile, număr ce asigură necesarul de specialişti conform standardelor de referinţă din ţările Uniunii Europene.

(2) Text fără modificări.
	

	4.
	Art.3. (1) Rezidenţiatul pe post se organizează în funcţie de numărul de posturi solicitate de unităţile sanitare din reţeaua Ministerului Sănătăţii şi Familiei, precum şi de ministerele cu reţea sanitară proprie, în specialităţile prevăzute în Nomenclatorul specialităţilor medicale şi farmaceutice.

(2) Rezidenţiatul pe post se poate organiza numai din motive de maximă necesitate şi numai pentru zonele geo-economice defavorizate, sub forma unei sesiuni distincte faţă de concursul naţional anual organizat cu locuri destinate pe specialităţi. Concursul se organizează la nivel naţional.

(3) Zonele geo-economice defavorizate care beneficiază de rezidenţiat pe post sunt precizate anual prin hotărâre a Guvernului.

(4) Medicii, stomatologii şi farmaciştii rezidenţi care ocupă prin concurs posturile pentru care se organizează rezidenţiat în condiţiile alin.(1) şi (2), încheie contract individual de muncă pe perioadă nedeterminată cu unitatea sanitară care a solicitat postul respectiv.

(5) După obţinerea titlului de specialişt, aceştia sunt obligaţi să lucreze la unitatea sanitară cu care au încheiat contractul individual de muncă cel puţin un număr egal de ani cu durată corespunzătoare finanţării rezidenţiatului în specialitatea pentru care s-a scos postul la concurs.

(6) Ocuparea unui alt post decât cel pe care au fost confirmaţi ca rezidenţi, se poate face numai după îndeplinirea obligaţiei prevăzute la alin.(5).
	Art.3 alin.(1),(2) şi (6) se modifică şi vor avea următorul cuprins:

Art.3 (1) Rezidenţiatul pe post se organizează în funcţie de numărul de posturi solicitate de unităţile sanitare din reţeaua Ministerului Sănătăţii şi Familiei, precum şi de ministerele cu reţea sanitară proprie, conform normativelor de personal elaborate de Ministerul Sănătăţii şi Familiei, în specialităţile prevăzute în Nomenclatorul specialităţilor medicale şi farmaceutice.

(2) Rezidenţiatul pe post se organizează numai din motive de maximă necesitate şi numai pentru zonele geo-economice defavorizate, sub forma unei sesiuni distincte faţă de concursul naţional anual organizat cu locuri destinate pe specialităţi. Concursul se organizează la nivel naţional.

(3) Text fără modificări.

(4) Text fără modificări.

(5) Text fără modificări.

(6) Ocuparea unui alt post decât cel pe care au fost confirmaţi ca rezidenţi, se poate face numai după îndeplinirea obligaţiei prevăzute la alin.(5). Nerespectarea acestei obligaţii atrage răspunderea materială a rezidentului, prevăzută anume în contractul individual de muncă menţionat la alin.(4).
	Precizare necesară pentru organizarea rezidenţiatului pe post.



	5.
	Art.4. (1) Rezidenţii efectuează pregătirea de specialitate în unităţile sanitare nominalizate de Ministerul Sănătăţii şi Familiei ţinând cont şi de propunerile universităţilor de medicină şi farmacie şi de capacităţile de pregătire ale unităţilor sanitare clinice, precum şi cele ale ministerelor cu reţea sanitară proprie.

(2) Ministerul Sănătăţii şi Familiei poate nominaliza unităţi sanitare private acreditate în care rezidenţii să efectueze pregătire.
	Art.4 alin.(1) şi (2) se modifică şi vor avea următorul cuprins:
Art.4. (1) Rezidenţii efectuează pregătirea de specialitate în unităţile sanitare nominalizate de Ministerul Sănătăţii şi Familiei, stabilite în funcţie şi de propunerile universităţilor de medicină şi farmacie şi de capacităţile de pregătire ale unităţilor sanitare clinice, precum şi cele ale ministerelor cu reţea sanitară proprie.

(2) Ministerul Sănătăţii şi Familiei, precum şi ministerele cu reţea sanitară proprie, acordă fonduri suplimentare din sume alocate de la bugetul de stat unităţilor clinice care pregătesc rezidenţi.


	Reglementare necesară pentru acordarea unor fonduri suplimentare unităţilor care pregătesc rezidenţi.

	6.
	Art.5 (1) Drepturile salariale ale rezidenţilor se stabilesc în condiţiile legii şi se acordă prin unităţile sanitare cu care au încheiat contract individual de muncă, pe baza documentelor doveditoare a frecventării stagiilor, emise de unitatea unde se efectuează pregătirea.

(2) Drepturile salariale ale medicilor, stomatologilor şi farmaciştilor rezidenţi din primii doi ani de rezidenţiat se suportă de la bugetul de stat, prin bugetul Ministerului Sănătăţii şi Familiei, de la titlul ,,Transferuri,,.

(21) Pentru rezidenţii care efectuează pregătire în unităţile sanitare private acreditate, drepturile salariale se suportă de către acestea.

(3) Sumele aferente drepturilor de personal pentru medicii şi farmaciştii rezidenţi din anii 3-7 de rezidenţiat se plătesc din fondul asigurărilor sociale de sănătate şi se prevăd în mod distinct în contractele încheiate de unităţile sanitare cu casele de asigurări de sănătate.

(4) Drepturile salariale ale medicilor şi farmaciştilor rezidenţi din activitatea de medicină preventivă, care au încheiat contractul individual de muncă cu direcţiile de sănătate publică judeţene şi a municipiului Bucureşti şi cu unităţile sanitare finanţate de la bugetul de stat, se suportă din bugetul acestora.

(5) Sumele restante reprezentând drepturi pe personal cuvenite medicilor, farmaciştilor şi stomatologilor rezidenţi şi stagiari pentru perioada 01.01.2001 - 26.04.2001 se plătesc de unităţile sanitare unde au fost repartizaţi şi cu care au încheiat contracte individuale de muncă pe perioadă determinată sau nedeterminată, din bugetul de asigurări de sănătate pe bază de acte adiţionale încheiate cu casele de asigurări de sănătate.
	Art.5 alin.(1), (2), se modifică şi vor avea următorul cuprins:

Art.5 (1) Drepturile salariale ale rezidenţilor se stabilesc în condiţiile legii şi se acordă prin unităţile sanitare cu care au încheiat contract individual de muncă, pe baza documentelor doveditoare a frecventării stagiilor, realizării gărzilor, emise de unitatea unde se efectuează pregătirea. Rezidenţii care efectuează gărzi vor fi remuneraţi pentru aceste activităţi.

(2) Drepturile salariale ale medicilor, stomatologilor şi farmaciştilor rezidenţi din primii doi ani de rezidenţiat în care se realizează pregătirea teoretică generală, se suportă de la bugetul de stat, prin bugetul Ministerului Sănătăţii şi Familiei, de la titlul ,,Transferuri,,.

Se elimină

(3) Text fără modificări.

(4) Text fără modificări.

(5) Text fără modificări.
	Medicii rezidenţi trebuie să fie remuneraţi pentru gărzile efectuate, acestea intrând în mod obligatoriu în programul lor de pregătire.

Textul se regăseşte stipulat la art.5, alin.1,2,3 şi la art.7(2)

	7.
	Art.6 (1) Înscrierea la concursurile de rezidenţiat se poate face şi imediat după promovarea examenului de licenţă sau/şi înaintea finalizării anului de stagiatură, în  vederea asigurării posibilităţii obţinerii specializărilor la vârste mai apropiate de tendinţele actuale ale standardelor internaţionale.

(2) Absolvenţii facultăţilor de medicină şi farmacie care devin rezidenţi în condiţiile alin.(1), obţin dreptul de liberă practică după primul an de rezidenţiat.


	Art.6 (1) va avea următorul cuprins:

Art.6 (1) Înscrierea la concursurile de rezidenţiat se poate face  imediat după promovarea examenului de licenţă sau/şi înaintea finalizării anului de stagiatură, în  vederea asigurării posibilităţii obţinerii specializărilor la vârste mai apropiate de tendinţele actuale ale standardelor internaţionale.

(2) Text fără modificări.
	

	8.
	Art. 7 (1) Stagiatura are durata de 1 an şi se organizează după metodologia stabilită de Ministerul Sănătăţii şi Familiei prin regulament, pentru absolvenţii facultăţilor de medicină, stomatologie şi farmacie care au promovat examenul de licenţă.

(2) Ministerul Sănătăţii şi Familiei stabileşte locurile de muncă pentru efectuarea stagiilor în unităţile sanitare acreditate care încheie contract individual de muncă, precum şi metodologia de organizare, unităţile sanitare acreditate unde se pot efectua stagiile şi durata acestora.

(3) Unităţile sanitare care au încheiat contract individual de muncă cu medicii, stomatologii şi farmaciştii stagiari primesc din Fondul pentru plata ajutorului de şomaj, pentru fiecare stagiar, pe perioada contractului prevăzut la alin.(1), o sumă lunară reprezentând 70 % din salariul de bază, stabilit la data angajării, dar nu mai mult de 50 % din salariul mediu lunar pe economie, publicat de Institutul Naţional de Statistică şi Studii Economice, la data stabilirii drepturilor. Unităţile sanitare care au încheiat contract individual de muncă cu medicii, stomatologii şi farmaciştii stagiari, asigură plata drepturilor ce li se cuvin astfel: 70 % din angajator, din contribuţia pentru constituirea fondului pentru plata ajutorului de şomaj şi 30 % din fondul asigurărilor sociale de sănătate.

(4) Persoanele prevăzute la alin.(3) nu beneficiază de dreptul la ajutor de şomaj pe o durată de 2 ani de la data încheierii perioadei de stagiatură decât în condiţiile în care prezintă dovada că nu există posturi vacante în reţeaua sanitară corespunzătoare nivelului de pregătire, eliberată de Ministerul Sănătăţii şi Familiei.

(5) După efectuarea unui an de stagiatură, medicii, stomatologii şi farmaciştii obţin dreptul de liberă practică, în condiţiile legii.

(6) Medicii, stomatologii şi farmaciştii care au întrerupt, perioada de efectuare a stagiaturii pot solicita Ministerului Sănătăţii şi Familiei aprobarea în vederea completării acesteia, pentru a putea obţine dreptul de liberă practică.

(7) Stagiatura cu durata de un an constituie vechime în munca sanitară, medicii, stomatologii şi farmaciştii beneficiind de drepturile şi obligaţiile prevăzute de dispoziţiile legale pentru salariaţii unităţilor din sectorul bugetar, care se aplică corespunzător.

 (8) Absolvenţii facultăţilor de medicină şi farmacie care nu au promovat examenul de licenţă naţională şi nici punctajul necesar pentru promovarea trunchiului comun la concursul de rezidenţiat pot obţine dreptul de liberă practică prin promovarea unui examen organizat de Colegiul Medicilor din România, respectiv Colegiul Farmaciştilor din România.
	Art.7 alin.(1),(2),(3),(4),(8) vor avea următorul cuprins:

(1) Stagiatura are durata de un an şi se organizează după metodologia stabilită de Ministerul Sănătăţii şi Familiei pentru absolvenţii facultăţilor de medicină, stomatologie şi farmacie care au promovat examenul de licenţă.
(2) Ministerul Sănătăţii şi Familiei stabileşte locurile de muncă pentru efectuarea stagiilor în unităţiile sanitare acreditate, inclusiv private, care încheie cu stagiarii contracte individuale de muncă pe durată determinată de un an. 

(3) Unităţile sanitare care au încheiat contract individual de muncă cu medicii, stomatologii şi farmaciştii stagiari primesc din Fondul pentru plata ajutorului de şomaj, pentru fiecare stagiar, pe perioada contractului prevăzut la alin.(1), o sumă lunară reprezentând 70 % din salariul de bază, stabilit la data angajării, dar nu mai mult de 50 % din salariul mediu lunar pe economie, publicat de Institutul Naţional de Statistică şi Studii Economice, la data stabilirii drepturilor. Unităţile sanitare care au încheiat contract individual de muncă cu medicii, stomatologii şi farmaciştii stagiari, asigură plata drepturilor ce li se cuvin astfel: 70 % de către angajator, din contribuţia pentru constituirea fondului pentru plata ajutorului de şomaj şi 30 % din fondul asigurărilor sociale de sănătate.

(4) Persoanele prevăzute la alin.(3) nu beneficiază de dreptul la ajutor de şomaj pe o durată de 2 ani de la data încheierii perioadei de stagiatură decât în condiţiile în care prezintă dovada că nu există posturi vacante în reţeaua sanitară corespunzătoare nivelului de pregătire al acestora, eliberată de Ministerul Sănătăţii şi Familiei.

(5) Text fără modificări.

(6) Text fără modificări.

(7) Text fără modificări.

Se elimină.
	Colegiul Medicilor din România, respectiv Colegiul Farmaciştilor din România nu au dreptul de a organiza examene de liberă practică. Absolvenţii fără examen de licenţă nu pot practica profesia de medic.

	9.
	Art.8 (1) După finalizarea stagiaturii, medicii, stomatologii şi farmaciştii care nu promovează concursurile de rezidenţiat au statutul de medic de medicină generală, stomatolog şi, respectiv, farmacist.
(2) După stagiatură, medicii de medicină generală, medicii stomatologi şi farmaciştii pot lucra, în cabinetul medicului specialist de medicină de familie, de stomatologie generală, respectiv al farmacistului specialist.

(3) Ministerul Sănătăţii şi Familiei va elabora metodologia de aplicare a prezentei ordonanţe de urgenţă, în termen de 60 de zile de la publicarea în Monitorul Oficial al României, Partea I.


	Art.8 alin (1),(2),(3) vor avea următorul cuprins:

Art.8(1) După finalizarea stagiaturii, medicii, stomatologii şi farmaciştii au statutul de medic de medicină generală, stomatolog şi, respectiv, farmacist.

(2) După stagiatură, medicii de medicină generală, medicii stomatologi şi farmaciştii pot lucra, în condiţii contractuale, în cabinetul medicului specialist de medicină de familie, de stomatologie generală, respectiv farmacistului specialist.

(3) În termen de 60 de zile de la publicarea prezentei legi de aprobare a ordonanţei de urgenţă, pe baza propunerilor Colegiului Medicilor din România, ale Colegiului Farmaciştilor din România şi ale asociaţiilor profesionale din domeniu, Ministerul Sănătăţii şi Familiei va elabora Codul deontologic al medicului generalist, al stomatologului şi al  farmacistului.

Codurile deontologice vor fi aprobate prin ordin al Ministrului Sănătăţii şi Familiei.


	Codul deontologic-act necesar practicării profesiei de  medic sau farmacist. 



	10.
	Art.9 (1) Drepturile salariale ale personalului angajat în activitatea de cercetare ştiinţifică, clinică şi de medicină preventivă, organizată pe nuclee, colective, departamente şi/sau institute şi care se desfăşoară în cadrul unităţilor din sectorul sanitar, se finanţează din fondul de asigurări sociale de sănătate şi se stipulează în mod distinct, în contractul unităţii cu casa de asigurări de sănătate, pentru anul 2001.

(2) Activităţile de cercetare ştiinţifică fundamentală în domeniul medical coordonate şi realizate prin Academia de Ştiinţe Medicale se finanţează de la bugetul de stat prin bugetul Ministerului Sănătăţii şi Familiei.
(3) În termen de 60 de zile de la data publicării prezentei ordonanţe de urgenţă, Ministerul Sănătăţii şi Familiei împreună cu Academia de Ştiinţe Medicale vor defini domeniile cercetării ştiinţifice clinice, de medicină preventivă şi fundamentale, nucleele, colectivele, departamentele de cercetare, precum şi instituţiile sanitare în care se desfăşoară activitate de cercetare ştiinţifică, printr-o metodologie comună de aplicare a prezentei ordonanţe de urgenţă a Guvernului în domeniul cercetării ştiinţifice, care va fi publicată în Monitorul Oficial al României, Partea I.


	Art.9 alin.(1) şi (3) vor avea următorul cuprins:
Art.9 (1) Drepturile salariale ale personalului angajat în activitatea de cercetare ştiinţifică, clinică şi de medicină preventivă, organizată pe nuclee, colective, departamente şi/sau institute şi care se desfăşoară în cadrul unităţilor din sectorul sanitar, se finanţează din fondul de asigurări sociale de sănătate şi se stipulează în mod distinct, în contractul unităţii cu casa de asigurări de sănătate, pentru fiecare an bugetar în parte.

(2) Text fără modificări.

(3) În termen de 60 de zile de la data publicării prezentei legi de aprobare a ordonanţei de urgenţă, Ministerul Sănătăţii şi Familiei, împreună cu Academia de Ştiinţe Medicale, vor defini domeniile cercetării ştiinţifice clinice, de medicină preventivă şi fundamentale, nucleele, colectivele, departamentele de cercetare, precum şi instituţiile sanitare în care se desfăşoară activitate de cercetare ştiinţifică, printr-o metodologie comună, care va fi publicată în Monitorul Oficial al României, Partea I.
	

	11.
	Art.II. Ordonanţa de urgenţă a Guvernului nr.58/2001 privind organizarea şi finanţarea rezidenţiatului, stagiaturii şi activităţii de cercetare medicală în sectorul sanitar, publicată în Monitorul Oficial al României, Partea I, nr.215/26 aprilie 2001, cu modificările aduse prin prezenta lege, se va republica ăn Monitorul Oficial al României, Partea I, dându-se textelor o nouă numerotare. 
	Text fără modificări.
	



În raport de obiectul şi conţinutul său, proiectul de lege face parte din categoria legilor ordinare.

